
PL.x- 287


AVIZ
asupra propunerii legislative pentru modificarea şi completarea Ordonanţei de urgenţă a Guvernului nr. 45/3003 

privind finanţele publice locale


În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea şi completarea Ordonanţei de urgenţă a Guvernului nr. 45/3003 

privind finanţele publice locale, trimisă cu adresa nr. Pl.x- 287 din 12 aprilie 2006 şi înregistrat sub nr. 31/468 din 12.04.2006.



Camera Deputaţilor este Cameră decizională.



Senatul, în calitate de primă Cameră sesizată, a respins propunerea legislativă în şedinţa din 6 aprilie 2006.
Potrivit prevederilor art. 61 din Regulamentul Camerei Deputaţilor, republicat, comisia a dezbătut iniţiativa legislativă în şedinţa din 3 mai 2006.


Membrii comisiei au examinat proiectul de lege supus aprobării,  expunerea de motive la proiectul de lege, avizul favorabil al Consilului Legislativ cu nr. 1577/7.11.2005 precum şi Punctul de vedere al Guvernului cu nr. 238 din 20.01.2006 care precizează că nu susţine adoptarea acestei propuneri legislative.
În urma dezbaterilor, membrii comisiei au constatat că obiectul de reglementare al propunerii legislative îl constituie modificarea unor criterii în funcţie de care se face repartizarea pe comune, oraşe şi municipii a sumelor defalcate din unele venituri ale bugetului de stat pentru echilibrarea bugetelor locale, aprobate anual prin legea bugetului de stat. Pe parcursul dezbaterilor, comisia a constatat că o parte din aspectele vizate în iniţiativa legislativă sunt cuprinse în proiectul de Lege pentru modificarea şi completarea Ordonanţei de urgenţă a Guvernului nr. 45/2003 privind finanţele publice, cu modificările şi completările ulterioare, proiect finalizat cu consultarea tuturor factorilor interesaţi şi aflat în dezbatere publică, iar celelalte aspecte urmând a fi avute în vedere şi preluate cu ocazia definitivării acestui act normativ.
Faţă de cele constatate, comisia a hotărât, cu unanimitate de voturi, avizarea negativă a propunerii legislative.


În raport de obiectul şi conţinutul său, proiectul de lege face parte din categoria legilor ordinare.
                   PREŞEDINTE,                             SECRETAR,
                    Sergiu Andon                              George Băeşu
Consilier

Dr. George Cucu
